1. pielikums

Ministru kabineta

2020. gada 10. decembra

noteikumiem Nr. 730

**Individuālu siltuma maksas sadalītāju uzstādīšanas ekonomiskā pamatojuma aprēķināšanas metodika**

1. Kopējās siltuma maksas sadalītāju un to darbībai nepieciešamo iekārtu uzstādīšanas un apkures sistēmas pielāgošanas izmaksas aprēķina, izmantojot šādu formulu:

, kur:

*Ikop.uzst.* – kopējās iekārtu uzstādīšanas izmaksas (*euro*);

*Ial.uzst*.– siltuma maksas sadalītāju iekārtas un tās uzstādīšanas izmaksas par vienu sildelementu (*euro*);

*Ipap.reg.*– termoregulatoru un apvadcauruļu uzstādīšanas izmaksas par vienu sildelementu (*euro*);

*Ipap.rad*. – viena sildelementa uzstādīšanas izmaksas (*euro*);

*N* – sildelementu skaits ēkā;

*Npap.reg.* – sildelementu skaits, kam jāuzstāda termoregulators vai apvadcaurules;

*Npap.rad.* – sildelementu skaits, kas jāuzstāda;

*Iapk..* – citas apkures sistēmas pielāgošanas izmaksas, kas nepieciešamas siltuma maksas sadalītāju darbības nodrošināšanai.

1. Kopējās siltuma maksas sadalītāju iekārtu ekspluatācijas izmaksas gadā aprēķina, izmantojot šādu formulu:

, kur:

*Iikg.* – kopējās siltuma maksas sadalītāju iekārtu ekspluatācijas izmaksas gadā (*euro*);

*Ial.ekspl.* – siltuma maksas sadalītāju iekārtu ekspluatācijas izmaksas par vienu sildelementu mēnesī (*euro*);

*N* – sildelementu skaits ēkā;

7 – siltuma maksas sadalītāju iekārtu apkalpošanas reizes apkures sezonā.

1. Patērētās siltumenerģijas izmaksas apkures nodrošināšanai gadā aprēķina, izmantojot šādu formulu:

, kur:

*M* – patērētās siltumenerģijas izmaksas apkures nodrošināšanai gadā (*euro*);

*Qēkai* – ēkas apkurei patērētās siltumenerģijas daudzums gadā (MWh);

*T* – siltumenerģijas tarifs, ieskaitot pievienotās vērtības nodokli (PVN) (*euro*/MWh).

1. Neto naudas plūsma iekārtu uzstādīšanas gadā ir vienāda ar kopējām siltuma maksas sadalītāju un to darbībai nepieciešamo iekārtu uzstādīšanas izmaksām:

, kur:

*Δ0* – neto naudas plūsma iekārtu uzstādīšanas gadā (*euro*);

*Ikop.uzst.* – kopējās iekārtu uzstādīšanas izmaksas (*euro*).

1. Ikgadējās siltuma maksas sadalītāju uzturēšanas neto naudas plūsmas aprēķina, izmantojot šādu formulu:

, kur:

*Δn* – ikgadējā siltuma maksas sadalītāju uzturēšanas neto naudas plūsma (*euro*);

*M* – patērētās siltumenerģijas izmaksas apkures nodrošināšanai gadā (*euro*);

*Δener.* – pieņemtais enerģijas ietaupījums, uzstādot siltuma maksas sadalītājus atbilstoši ēkas izmantotās siltumenerģijas patēriņam (%). Ja ēkas apkurei izmantotās siltumenerģijas patēriņš ir līdz 100 kWh/m2 gadā, pieņemtais enerģijas ietaupījums, uzstādot siltuma maksas sadalītājus, ir 10 %, ja patēriņš ir no 100 kWh/m2 līdz 150 kWh/m2 gadā – 15 %, bet, ja patēriņš ir lielāks par 150 kWh/m2 gadā – 20 %;

*Iikg.* – kopējās siltuma maksas sadalītāju iekārtu ekspluatācijas izmaksas gadā (*euro*).

1. Siltuma maksas sadalītāju uzstādīšanas un uzturēšanas investīciju neto tagadnes vērtību 10 gadu atmaksāšanās periodam aprēķina, izmantojot šādu formulu:

, kur:

Δ*reāl*. – siltuma maksas sadalītāju uzstādīšanas un uzturēšanas investīciju neto tagadnes vērtība 10 gadu atmaksāšanās periodam (*euro*);

*Δ0* – neto naudas plūsma iekārtu uzstādīšanas gadā (*euro*);

*Δn* – ikgadējā siltuma maksas sadalītāju uzturēšanas neto naudas plūsma (*euro*);

*D* – diskonta likme.

Ekonomikas ministrs J. Vitenbergs